Diari Oficial de la Generalitat Valenciana


Sumari del DOGV 2839, del 02-10-1996 (1996/839413)

RESOLUCIÓ de 2 de setembre de 1996, del president de la Comissió Territorial d'Urbanisme, que fa públic l'acord de la Comissió Territorial d'Urbanisme de 22 de juliol de 1996 i que fa referència a la aprovació definitiva de les modificacions números 12, 13, 15, 23 i 25 del programa d'actuació del Pla General d'Ordenació Urbana de Torrevieja.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839413


Data del document
:   02-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 2 de setembre de 1996, del president de la Comissió Territorial d'Urbanisme, que fa públic l'acord de la Comissió Territorial d'Urbanisme de 22 de juliol de 1996 i que fa referència a la aprovació definitiva de les modificacions números 12, 13, 15, 23 i 25 del programa d'actuació del Pla General d'Ordenació Urbana de Torrevieja.   
La Comissió Territorial d'Urbanisme, en sessió celebrada el dia 22 de juliol de 1996, va adoptar el següent acord:  
«Vist l'expedient de referència i segons els següents:  
Antecedents de fet  
Primer. L'Ajuntament, en sessió plenària de 24 de febrer de 1995, en va acordar l'aprovació provisional, després de complir els tràmits d'aprovació inicial, el 26 d'abril de 1994, i l'exposició pública, mitjançant acords apareguts en el Butlletí Oficial de la Província de 26 de maig de 1994 i 5 de novembre de 1994, en el Diari Oficial de la Generalitat Valenciana de 13 de juny i d'11 de novembre de 1994, i en un diari d'àmplia difusió, el 18 de juny i el 18 de novembre de 1994, havent-se produït 49 al·legacions, 3 de les quals es van estimar parcialment.  
Segon. La Comissió Territorial d'Urbanisme, en sessió celebrada el dia 20 de novembre de 1995, va acordar informar favorablement supeditant la remissió al conseller d'Obres Públiques, Urbanisme i Transports els números 12, 13, 15, 23 i 25, i per últim, suspendre la tramitació de la número 9, fins que se repararen determinades observacions que es van comunicar a l'Ajuntament.  
Tercer. L'Ajuntament en data 29 de maig de 1996 presenta nova documentació per tal de reparar les esmenes imposades per la Comissió en relació amb les modificacions puntuals 9, 12, 13, 15, 23 i 25, aprovada pel ple de l'Ajuntament el dia 29 d'abril de 1996.  
Quart. La documentació està integrada per memòria informativa i justificativa, plànols d'informació i d'ordenació i normes urbanístiques.  
Cinquè. Les modificacions proposades tenen com a objecte:  
- Modificació número 9: Tipologies.  
Es pretén flexibilitzar i donar una major llibertat en l'ús de les tipologies edificatòries per possibilitar actuacions urbanístiques més en acord amb la voluntat i imaginació de les promocions. A aquest respecte, s'afegeixen els apartats 4.1 i 4.2 a l'article 48 de la normativa i es dóna una nova redacció a l'article CA.4.1.  
- Modificació número 12: modificació del plànol d'altures.  
Es proposa elevar de 3 a 4 plantes les altures en 15 carrers del casc urbà zona 1, per tal d'evitar grans desajustaments entre l'aprofitament d'aquests solars respecte de l'aprofitament tipus de l'àrea de repartiment.  
Es pretén pal·liar l'obligació de sufragar els defectes d'aprofitament com a conseqüència de l'adaptació del Pla General a la Llei 8/1990, delimitació d'àrees de repartiment i aprofitament tipus, havent-hi en el nucli urbà zones d'altures de 3 a 6 plantes, cosa que pot donar lloc a desajustaments excessius entre l'aprofitament real i l'aprofitament tipus. Es justifica de manera global per al conjunt de les modificacions, que la necessitat de previsió de zones verdes exigida per l'increment de volum experimentat amb la modificació (32.390 m2) està coberta amb escreix. S'aprofita per a definir les altures dels diferents carrers afectats per modificacions del Pla General aprovades o proposades en la seua revisió.  
- Modificació número 13: Pla Especial de Reforma Interior de la Mata.  
Es proposa ordenar directament des del Pla General un àmbit tramés actualment en el Pla General a Pla Especial de Reforma Interior (enclavament típic de Torrelamata). Actualment la zona es troba urbanitzada i consolidada per l'edificació. Es respecten les alineacions existents i s'homogeneïtzen els aprofitaments fixant un nombre de plantes igual en tot el Pla Especial.  
Es considera que el Pla Especial de Reforma Interior és innecessari per l'alt grau de consolidació i urbanització de la zona i per les dificultats que n'entranya la redacció per a la iniciativa privada atés el gran nombre de propietaris existent.  
Pel que fa aquesta modificació, consta en l'expedient informe favorable de la Inspecció Tècnica de Patrimoni Artístic de la Conselleria de Cultura.  
- Modificació número 15: recinte de las Eras de la Sal.  
Es proposa una reforma en la xarxa viària per a evitar l'estrangulament que es produeix al carrer d'Acarretos com també la definició de l'ús correcte del recinte de Las Eras de la Sal (esbarjo, espais lliures i zones verdes).  
Sorgeix com a conseqüència de les actuacions realitzades en la zona (port esportiu, passeig marítim, Pla Especial de Reforma Interior del Sequiol i futurs aparcaments subterranis) la qual cosa fa necessari rectificar les alienacions viàries.  
En relació a aquesta modificació, consta en l'expedient informe favorable de la Inspecció Tècnica de Patrimoni Artístic de la Conselleria de Cultura.  
- Modificació número 23: refosa del text normatiu.  
Té com a objecte la refosa, racionalització i aclariment de la normativa i catàleg d'elements protegibles. S'eliminen preceptes inútils o redundants, reestructurant el text articulat mitjançant nova divisió en títols.  
Es justifica en la necessitat de facilitar l'estudi i informe del Pla i dotar de major simplicitat el text. En general, es considera positiva la racionalització efectuada.  
En relació amb aquesta modificació, consta en l'expedient informe favorable de la Inspecció Tècnica de Patrimoni Artístic de la Conselleria de Cultura.  
No obstant això s'aconsella a l'Ajuntament la conveniència d'adaptar el document a la Llei 4/1992 sobre Sòl No Urbanitzable.  
- Modificació núm. 25: reubicació aparcaments en Calas Blancas.  
Es proposa reubicar una parcel·la de 1.300 m2. destinada a aparcament públic que serà edificable (ja ho era abans del Pla General) i se la situa en la illa contigua de 3.393 m2. Aquesta segona illa destinada inicialment a ús administratiu comercial i negocis de caràcter públic i a la qual no se li havia atribuït edificabilitat, passarà a destinar-se a jocs i esports a l'aire lliure (2.043 m2.) i la resta a aparcament (1.350 m2.).  
La proposta es justifica en la necessitat de recollir la realitat existent (parcel·la d'aparcaments edificada i parcel·la dotacional inedificable).  
Consideracions tècnico jurídiques  
Primera. La tramitació s'estima correcta d'acord amb el que estableix l'article 114 por remissió de l'article 128.1 del Text Refós de 1992 i articles 125 i 127 a 130 del Reglament de Planejament, per remissió del 151.2 d'aquest text legal.  
Segona. La documentació s'estima completa de conformitat amb l'article 80.2 del Text Refós de 1992 i 97 del Reglament de Planejament.  
Tercera. Les determinacions contingudes en aquest expedient es poden considerar en línies generals correctes una vegada han estat reparades les observacions de l'anterior acord de la Comissió Territorial d'Urbanisme, excepte en el relatiu a la modificació núm. 9, que d'acord amb el que assenyala la Comissió Informativa d'Urbanisme se sol·licitarà informe de la Direcció General d'Urbanisme i Ordenació Territorial sobre la viabilitat de la modificació.  
Cinquena. Per Resolució del conseller d'Obres Públiques, Urbanisme i Transports de 14 de febrer de 1996, i a l'empara del que disposa la disposició transitòria 2ª de la Llei 6/94 RAU es concedeix una pròrroga perquè els instruments de planejament que tingueren entrada en la Conselleria d'Obres Públiques, Urbanisme i Transports abans que haguera transcorregut el primer any de vigència de la citada llei, puguen seguir-se tramitant i aprovant d'acord amb les disposicions de la legislació anterior.  
Sisena. La Comissió Territorial d'Urbanisme és l'òrgan competent per a l'adopció d'aquest acord conforme al que disposa l'article 118.3.a del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny i article 9 i 10 del Reglament dels òrgans Urbanístics de la Generalitat Valenciana, aprovat per Decret 77/96 de 16 d'abril.  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:  
Primer  
Aprovar definitivament les modificacions núm. 12, 13, 15, 23 i 25.  
Segon  
Mantenir la suspensió de l'aprovació definitiva de la modificació núm. 9, i sol·licitar informe al Servei de Coordinació de la Direcció General d'Urbanisme i Ordenació Territorial.  
Contra aquest acord, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels òrgans urbanístics de la Generalitat Valenciana».  
Alacant, 2 de setembre de 1996.- El president de la Comissió Territorial d'Urbanisme: Fernando Modrego Caballero.